ΓΡΑΠΤΗ ΕΡΩΤΗΣΗ E-2501/02

υποβολή: Francesco Musotto (PPE-DE) προς την Επιτροπή

(9 Σεπτεμβρίου 2002)

Θέμα: Κρίση των παραγωγών σκληρού σίτου στην Κοινότητα Ραντούζα

Η κοινότητα της Ραντούζα (Κατάνια) επί αιώνες ζει από τη γεωργία και πρωτίστως από την καλλιέργεια δημητριακών (ζώνη με παράδοση στην καλλιέργεια σκληρού σίτου).

Λόγω της πολιτικής της εξισορρόπησης των τιμών που εφαρμόζει η ΕΕ, οι γεωργοί έχουνποστεί μια καθόλου αδιάφορη μείωση του εισοδήματός τους, όσο και αν η ΕΕ ορθά καθιέρωσε αποζημίωση για τους παραγωγούς σίτου (αποζημίωση επί του εισοδήματος).

Λαμβάνονταςπόψη το γεγονός ότι τα τελευταία χρόνια συνέβησαν επανειλημμένως καταστροφικά γεγονότα (κυρίως ξηρασία) τα οποία έχουν θέσει σε κίνδυνο τις συγκομιδές γονατίζοντας, τη νησιωτική γεωργική οικονομία, η μοναδική πηγή ύπαρξης για τους γεωργούςπήρξε ακριβώς αυτή η ελάχιστη αποζημίωση επί του εισοδήματος που αναγνωρίζεται από την ΕΕ. Από όλα τα προαναφερθέντα είναι σαφέστατη η σπουδαιότητα της εν λόγω συμπληρωματικής βοήθειας για τους γεωργούς.

Μπορεί να γνωστοποιήσει η Επιτροπή εάν είναι πρόθεσή της να μειώσει κατά 2,7 % τη συμπληρωματική βοήθεια που καταβάλλεται στους γεωργούς η οποία κατ' αυτόν τον τρόπο από το σημερινό ποσό των 344,5 ευρώ ανά εκτάριο θα περιοριζόταν στο ποσό των 250 ευρώ ανά εκτάριο·

Απάντηση του κ. Fischler εξ ονόματος της Επιτροπής

(9 Οκτωβρίου 2002)

Το Αξιότιμο Μέλος του Κοινοβουλίου γνωρίζει ασφαλώς τις συστάσεις που διατυπώθηκαν από το Ελεγκτικό Συνέδριο στην έκθεσή του το 1997 καθώς και από τους εξωτερικούς αξιολογητές που εξέθεσαν την αποτελεσματικότητα της στήριξης που παρέχεται στο σκληρό σίτο μετά από τη μεταρρύθμιση του 1992. Η Επιτροπή έλαβεπόψη τα ανωτέρω στην ανακοίνωσή της για την ενδιάμεση επανεξέταση(1). Η εν λόγω επανεξέταση προβλέπει μείωση της συμπληρωματικής ειδικής ενίσχυσης που χορηγείται στους παραγωγούς σκληρού σίτου που βρίσκονται στις παραδοσιακές περιοχές, η οποία θα φθάσει έτσι από 344,5 ευρώ ανά εκτάριο(ha) σε 250 ευρώ/εκτάριο. Οι μειώσεις αυτές θα πραγματοποιηθούν κατά τη διάρκεια περιόδου τριών ετών.

Για να δοθούν κίνητρα για την παραγωγή σκληρού σίτου ποιότητας, προβλέπεται η εισαγωγή μιας νέας ενίσχυσης 15 ευρώ ανά τόνο για το σκληρό σίτο που καλλιεργείται στο πλαίσιο σύμβασης πώλησης στη βιομηχανία μεταποίησης, η οποία πρέπει επίσης να προβλέψει την τήρηση ορισμένων ελάχιστων όρων ποιότητας.

Όσον αφορά τα καταστροφικά γεγονότα (ξηρασία), πρέπει να σημειωθεί ότι το ποσό της συμπληρωματικής ενίσχυσης στο σκληρό σίτο των 250 ευρώ/εκτάριο θα ενσωματωθεί στονπολογισμό της ενιαίας και ανεξάρτητης από το εισόδημα ενίσχυσης που πρέπει να καταβληθεί στις γεωργικές εκμεταλλεύσεις. Έτσι θα εξασφαλισθεί για τους γεωργούς μεγαλύτερη ευελιξία όσον αφορά τους πόρους, σε περίπτωση γεγονότων αυτού του τύπου.

Επιπλέον, το φετεινό καλοκαίρι, μετά από την ασυνήθιστη ξηρασία που έπληξε τις περιοχές του Mezzogiorno, της Σαρδηνίας και της Σικελίας, η Επιτροπή επέτρεψε στην Ιταλία να καταβάλει στις 26 Αυγούστου 2002 προκαταβολή, για την περίοδο 2002/2003, 50 % κατ' ανώτατο όριο του ποσού των πληρωμών για την έκταση για τις αροτραίες καλλιέργειες, συμπεριλαμβανομένης της συμπληρωματικής πληρωμής για το σκληρό σίτο.

(1) COM(2002)394 τελικό.